ΔΗΜΟΣ   ΒΟΛΟΥ
ΝΟΜΙΚΗ  ΥΠΗΡΕΣΙΑ

                                                                                                                Βόλος   31/7/2026

                                                                                                                Αριθ.Πρωτ.: 62053
 ΠΡΟΣ   : 

                                               ΤΗΝ    ΔΗΜΟΤΙΚΗ    ΕΠΙΤΡΟΠΗ       

Θέμα: Προσφυγή Αναθεώρησης κατά της υπ’ αριθ. 1240/2026 απόφασης του Ελεγκτικού Συνεδρίου - Έβδομο Τμήμα .

    Εντολή και πληρεξουσιότητα για την άσκηση και τη συζήτησή της .

1.Επί της από 11.5.2026 (Α.Β.Δ. 1315/11.5.2026) προσφυγής του «Δήμου Βόλου» ενώπιον του Ελεγκτικού Συνεδρίου , με την οποία ζητείται η ανάκληση της 811/2026 Πράξης του Επιτρόπου του Ελεγκτικού Συνεδρίου στην Υπηρεσία Επιτρόπου στην Περιφερειακή Ενότητα (ΠΕ) Μαγνησίας , εκδόθηκε η υπ’ αριθ. 1240/2026 απόφαση του Ελεγκτικού Συνεδρίου - ΄Εβδομο Τμήμα, η οποία απέρριψε την προσφυγή . 

Η εν λόγω προσφυγή συνεκδικάστηκε με την από 12.5.2026(Α.Β.Δ. 1324/12.5.2026) προσφυγή της ανώνυμης εταιρείας με την  επωνυμία «ΕΚΤΩΡ ΤΕΧΝΙΚΗ Α.Ε.» και η οποία , επίσης , απορρίφθηκε με την προαναφερόμενη υπ’ αριθ. 1240/2026 απόφαση.

2.Μετά την κοινοποίηση της απόφασης , ακολούθησε η λήψη της υπ’ αριθ.630/2026 σχετικής απόφασης της Επιτροπής Σας  .

3.Επειδή ο Δήμος Βόλου πρέπει να ασκήσει προσφυγή αναθεώρησης κατά της απόφασης του Ελεγκτικού Συνεδρίου , λαμβανομένου υπόψη , ότι πρόκειται για υπόθεση μείζονος σπουδαιότητας , καθώς είναι επιτακτική η ανάγκη ολοκλήρωσης του έργου «προσθήκη κατ’ επέκταση και καθ’ ύψος στο 27ο Δημοτικό Σχολείο Βόλου» 

Επειδή συντρέχει κατεπείγουσα περίπτωση λήψης σχετικής απόφασης για την άσκηση του ενδίκου αυτού βοηθήματος , λόγω του ότι η προθεσμία για την άσκηση της προσφυγής αναθεώρησης λήγει την 5η/8/2026 .

ΓΙ ΑΥΤΟ

Γνωμοδοτώ , ότι πρέπει να ληφθεί απόφαση περί άσκησης προσφυγής αναθεώρησης κατά της υπ’ αριθ. 1240/2026 απόφασης του Ελεγκτικού  Συνεδρίου –΄Έβδομο Τμήμα και συγκεκριμένα η Επιτροπή Σας να αποφασίσει  :
«….Την  άσκηση  προσφυγής  αναθεώρησης κατά   της  υπ’ αριθ. 1240/2026  απόφασης  του  Ελεγκτικού  Συνεδρίου –΄Εβδομο   Τμήμα  ενώπιον  της Ελάσσονος Ολομέλειας  του  Ελεγκτικού  Συνεδρίου . Να  εξουσιοδοτηθούν  οι  έμμισθες  δικηγόροι  του  Δήμου  Αργυρούλα  Τσακανίκα  , Κωνσταντινιά  Βακουφτσή  , Μαρία  Τσιόβολου  , η  κάθε  μία  ενεργώντας  χωριστά  , να  καταθέσει  την  προσφυγή  αναθεώρησης  σε  αυτοτελές  δικόγραφο  του  Δήμου  , άλλως  να  συνυπογράψει κοινό σχετικό δικόγραφο  με  την  ανάδοχο  εταιρεία  «ΕΚΤΩΡ   ΤΕΧΝΙΚΗ  Α.Ε.»  . Επίσης  , να  εξουσιοδοτηθούν  οι  ως άνω  έμμισθες  δικηγόροι  , η  κάθε  μία  ενεργώντας  χωριστά ,  να  παραστεί κατά  την  συζήτηση  της  προσφυγής  αναθεώρησης  ….».
                                                                                      Η   Δικηγόρος  
                                                                               Αργυρούλα Δημ. Τσακανίκα
